Mans vas vir onwettige besit van broodbomeArgieffoto Vier mans is Donderdag in die Oos-Kaap in hegtenis geneem nadat hulle glo met broodbome ter waarde van R170 000 betrap is. Kons. Nadia Campher, ŉ polisiewoordvoerder, het gesê die mans is in Jansenville deur die polisie van die pad af getrek. “Die mans het in ŉ rooi Ford-bakkie met ŉ Gauteng-nommerplaat gery,” het sy gesê. “Die polisie het beslag gelê op 12 broodbome.” Die verdagtes, tussen 23 en 41 jaar oud, gaan binnekort in die Jansenville-landdroshof verskyn.